Document ID: 32006D0070

KOMMISSIONENS AFGØRELSE
af 31. januar 2006
om ændring af afgørelse 2001/844/EF, EKSF, Euratom
(2006/70/EF, Euratom)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab, særlig artikel 218, stk. 2,
under henvisning til traktaten om oprettelse af Det Europæiske Atomenergifællesskab, særlig artikel 131,
under henvisning til traktaten om Den Europæiske Union, særlig artikel 21, stk. 1, og artikel 41, stk. 1, og
ud fra følgende betragtninger:
(1)
Kommissionens sikkerhedsforskrifter er fastsat i bilaget til Kommissionens afgørelse 2001/844/EF, EKSF, Euratom af 29. november 2001 om ændring af dens forretningsorden (1).
(2)
Kommissionen har vedtaget en række ændringer i ansvarsfordelingen og i udpegelsen af afdelinger og tjenester.
(3)
Definitionerne i bilaget til afgørelse 2001/844/EF, EKSF, Euratom bør være i overensstemmelse med de relevante bestemmelser i teksten.
(4)
Teksten om sikkerhedsforskrifter bør derfor ændres i overensstemmelse hermed -
TRUFFET FØLGENDE AFGØRELSE:
Artikel 1
Sikkerhedsforskrifterne som anført i bilaget til afgørelse 2001/844/EF, EKSF, Euratom ændres således:
1)
I punkt 4.2, litra e), erstattes »Kommissionens formand« af »Direktøren for Kommissionens Direktorat for Sikkerhed«.
2)
Punkt 13 affattes således:
»13. KOMMISSIONENS SIKKERHEDSRÅD
Der oprettes ved Kommissionen et sikkerhedsråd. Det omfatter generaldirektøren for Personale og Administration, som varetager formandsposten, et medlem af kabinettet for den kommissær, der er ansvarlig for sikkerhedsspørgsmål, et medlem af formandens kabinet, vicegeneralsekretæren, der varetager formandsposten i Kommissionens kriseforvaltningsgruppe, generaldirektørerne for Den Juridiske Tjeneste, Forbindelser med Tredjelande, Retlige og Indre Anliggender, Frihed og Sikkerhed, Det Fælles Forskningscenter, Informatik, Den Interne Revisionstjeneste samt direktøren for Kommissionens Direktorat for Sikkerhed eller disses repræsentanter. Andre tjenestemænd i Kommissionen kan indbydes til at deltage. Dets opgave er at vurdere sikkerhedsforanstaltningerne inden for Kommissionen og at fremsætte henstillinger på dette område til Kommissionens medlem med ansvar for sikkerhedsspørgsmål.«
3)
I tillæg 2 erstattes »formanden« af »Kommissionens medlem med ansvar for sikkerhedsspørgsmål«.
4)
I punkt 10, litra c), i tillæg 4 erstattes »formanden« af »direktøren for Kommissionens Direktorat for Sikkerhed«.
5)
I punkt 7 i tillæg 5 erstattes »formanden« af »Kommissionens medlem med ansvar for sikkerhedsspørgsmål«.
6)
I hele teksten om sikkerhedsspørgsmål med tilhørende tillæg erstattes:
a)
»Kommissionens Sikkerhedskontor« og »Kommissionens Sikkerhedstjeneste« af »Kommissionens Direktorat for Sikkerhed«.
b)
»Chefen for Kommissionens Sikkerhedskontor« af »direktøren for Kommissionens Direktorat for Sikkerhed«.
7)
Der tilføjes en ny betragtning efter betragtning 7 i bilaget med følgende ordlyd: »Disse forskrifter indskrænker ikke anvendelsen af traktatens artikel 286 eller Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger.«
Artikel 2
Denne afgørelse træder i kraft på dagen for offentliggørelsen i Den Europæiske Unions Tidende.
Udfærdiget i Bruxelles, den 31. januar 2006.

Labels: 10
9
15
12